Α.Ο. Αίολος Αγυιάς

Ο Αθλητικός Όμιλος Αίολος Αγυιάς Πατρών είναι ελληνικό αθλητικό σωματείο που δραστηριοποιείται στην περιοχή της Αγυιάς, στην Πάτρα, στο νομό Αχαΐας όπου και βρίσκεται η έδρα των τμημάτων του. Επίσημο έτος ίδρυσής του είναι το 2012 και οι αθλητές του αγωνίζονται με χρώματα το μπλε και το άσπρο. Στο έμβλημά του απεικονίζεται ο μυθολογικός θεός του ανέμου, ο Αίολος. Διατηρεί ενεργά τμήματα καλαθοσφαίρισης, ποδοσφαίρου, πετοσφαίρισης, κολύμβησης και τοιχοσφαίρησης. 

 Τμήμα καλαθοσφαίρισης ανδρών 
Η ομάδα μπάσκετ ιδρύθηκε το 2012 και είναι ένα από τα πιο επιτυχημένα τμήματα του συλλόγου τόσο σε επίπεδο ακαδημιών όσο και σε επίπεδο ανδρών. 

Στο παρελθόν έχει λάβει μέρος στα τοπικά πρωταθλήματα της ΕΣΚΑ-Η ενώ την σεζόν 2020–21 συμμετείχε για πρώτη φορά στο πρωτάθλημα της Γ΄ Εθνικής κατηγορίας, στον πρώτο όμιλο. Στην πρώτη παρουσία του πέτυχε 2 νίκες και είχε 1 ήττα στις πρώτες τρείς αγωνιστικές οπότε και διακόπηκε οριστικά το πρωτάθλημα.https://www.basket.gr/champs-2020-2021/, πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. 

Την επόμενη χρονιά 2021–22 ο σύλλογος κατάφερε να στεφθεί πρωταθλητής του πρώτου ομίλου της Γ΄ Εθνικής έχοντας 15 νίκες και μόλις τρείς ήττες πετυχαίνοντας για πρώτη φορά στην ιστορία του να κερδίσει την άνοδο στην Β' Εθνική κατηγορία.https://pelop.gr/protathlitis-o-aiolos-agyias-fotografies/,άρθρο στον ιστότοπο pelop.gr, 03 Απριλίου 2022.https://www.basket.gr/champs-2021-2022/, πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.Την ίδια χρονιά κατέκτησε και τον θεσμό του κυπέλλου της ΕΣΚΑ-Η επικρατώντας στον τελικό της ομάδας της Ολυμπιάδας Πατρών.

Την χρονιά 2022–23 ο σύλλογος συμμετείχε για πρώτη του φορά στο πρωτάθλημα της Β΄ Εθνικής, στον πρώτο όμιλο του Νότου. Μετά από 20 αγωνιστικές πέτυχε 11 νίκες και 11 ήττες, τερμάτισε στην 4η θέση ύστερα από μία επιτυχημένη σεζόν, μπήκε στα πλέι-οφ ανόδου για την Elite League, αλλά αποκλείστηκε από τον αήττητο και τελικά πρωταθλητή Μίλωνα. 

Την επόμενη σεζόν συμμετείχε στον 2ο όμιλο της National League 1 (πρώην Β΄ Εθνικής). Συγκεντρώνοντας 11 νίκες και 9 ήττες τερμάτισε στην 6η θέση του ομίλου και μπήκε στα πλεί-οφ ανόδου για δεύτερη συνεχόμενη χρονιά αλλά χωρίς να καταφέρει ξανά την άνοδο στην δεύτερη κατηγορία.

 Τμήμα ποδοσφαίρου 
Το τμήμα δημιουργήθηκε το 2012 και λειτουργούν τμήματα υποδομής που συμμετέχουν στα αντίστοιχα διασυλλογικά πρωταθλήματα.

Το αντρικό τμήμα του Αιόλου Αγυιάς τη σεζόν 2024-25 συμμετείχε για πρώτη φορά στο πρωτάθλημα της Γ' κατηγορίας της ΕΠΣ Αχαΐας.

 Τμήμα πετοσφαίρισης γυναικών 
Το τμήμα βόλλεϊ πρωτοεμφανίστηκε το 2012, όταν και δημιουργήθηκαν τα πρώτα τμήματα υποδομών. 

Την σεζόν 2021–22 η γυκαικεία ομάδα του συλλόγου αγωνίστηκε στην Β΄ Εθνική κατηγορία της ΕΣΠΕΠ. Πολλές διακρίσεις υπάρχουν τόσο σε επίπεδο κορασίδων αλλά και παγκορασίδων.

 Τμήμα κολύμβησης 
Το τμήμα κολύμβησης ξεκίνησε το 2017 αρχικά μόνο με τμήματα υποδομών. 

Από το 2019 δημιουργήθηκε η προ-αγωνιστική και αγωνιστική ομάδα η οποία συμμετέχει τόσο σε διασυλλογικούς όσο και σε πανεθνικούς αγώνες με σημαντικές επιτυχίες.

 Τμήμα τοιχοσφαίρισης 
Το τμήμα τοιχοσφαίρισης ξεκίνησε το 2012 και είναι μέλος της ΕΦΟΑ, της Ομοσπονδίας Αντισφαίρισης. Στις ακαδημίες του αθλούνται πολλά μικρά παιδιά της πόλης και ήδη υπάρχουν οι πρώτες μεγάλες επιτυχίες σε εθνικό επίπεδο.

 Παραπομπές 

 Εξωτερικοί σύνδεσμοι 

 Α.Ο. Αίολος Αγυιάς, επίσημος ιστότοπος Αιόλου Αγυιάς

Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι κολύμβησης
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 2012
Κατηγορία:Ιδρύσεις ομάδων καλαθοσφαίρισης το 2012